टैंकर खरीदी में गड़बड़ी की जांच के हुए आदेश
बोकारो } डीबीस्टार में 17 फरवरी को सांसद मद से 1.25 लाख में खरीदे गए टैंकर, मुखिया ने खरीदे 1.66 लाख में शीर्षक से खबर छापी गई थी। इसमें बताया गया था कि चास प्रखंड में 42 मुखियाओं ने पानी टैंकर खरीदने में सरकारी नियमों को ताक पर रख दिया। जिला क्रय समिति ने पांच हजार लीटर क्षमता वाले टैंकर का दाम एक लाख 25 हजार रुपए तय किया है। इसके लिए टेंडर कर एजेंसी के माध्यम ये सांसद मद से एक लाख 25 हजार रुपए की दर से टैकर खरीदे गए, लेकिन कई मुखियाओं ने कमीशनखोरी के चक्कर में निजी एजेंसी से अधिक दाम पर टैंकर खरीद लिया। किसी ने पांच हजार लीटर क्षमता वाले टैंकर एक लाख 66 हजार रुपए में खरीद लिया, तो किसी ने चार हजार लीटर तो किसी ने साढ़े पांच हजार लीटर क्षमता वाले टैंकर खरीदे। इनकी कीमत डेढ़ लाख से लेकर एक लाख 69 हजार रुपए तक भुगतान किए गए। खबर छपने के बाद जिला प्रशासन ने संज्ञान लेते हुए इसकी जांच का आदेश जिला पंचायती राज पदाधिकारी को दिया है। जिला पंचायती राज पदाधिकारी लोगों की शिकायत के आधार पर पंचायतों में जांच करने गए हैं।
DB STAR FOLLOW-UP
hin_Deva hin_Deva eng_Latn